Джэноа Генуя

«**Джэноа**» () — італьянскі футбольны клюб з гораду Генуя. Заснаваны ў 1893 годзе. Дзевяціразовы чэмпіён Італіі й аднаразовы ўладальнік Кубка Італіі. Нягледзячы на тое, лёгкаатлетычны й крыкетны клюбы былі заснаваны ў 1893 годзе ангельцамі як брытанскі спартовы клюб за мяжой, гульцамі ў гэтым таварыстве былі выключна падданыя ангельскай кароны да 10 красавіка 1897 году, калі склад быў адчынены для італьянскіх грамадзянаў. Футбольная сэкцыя клюбу быў створана ў 1897 годзе Джэймзам Рычардсанам Спэнсьлі, што робіць футбольную каманду найстарэйшым існуючым клюбам у сваім родзе ў Італіі.

Падчас сваёй доўгай гісторыі «Джэноа» перамагала ў спаборніцтве Сэрыі А дзевяць разоў. Першы тытул «Джэноа» быў здабыты ў першым чэмпіянаце ў 1898 годзе, а апошні ў сэзоне 1923—1924 гадоў. Гістарычна склалася так, што «Джэноа» ёсьць чацьвертым найбольш пасьпяховым італьянскім клюбам.

Клюб праводзіць свае хатнія матчы на стадыёне «Люіджы Фэрарыс», які здольны зьмясьціць 36 536 чалавек. Гэтая пляцоўка зьяўляецца хатняй для клюбу з 1911 году. З 1946 году стадыён таксама выкарыстоўваецца як хатняя арэна для іншага футбольнага клюбу з гораду «Сампдорыі». «Джэноа» большую частку сваёй пасьляваеннай гісторыі праводзіць паміж Сэрыяй А й Сэрыяй Б.

## Гісторыя
Клюб быў заснаваны 7 верасьня 1893 году як «Гэнуэскі крыкетны й атлетычны клюб» (). Першапачаткова клюб спаборнічаў толькі ў лёгкай атлетыцы й крыкеце. З-за таго, што клюб быў створаны, каб прадстаўляць Ангельшчыну за мяжой, арыгінальныя футболкі былі белага колеру, то бок такога ж колеру, як і кашулі нацыянальнай зборнай Ангельшчыны.

З адкрыцьцём футбольнай сэкцыі было прынята рашэньне ад дазволе ўдзелу італьянскіх грамадзянаў у дзейнасьці клюбу. Першы таварыскі матч «Джэноа» праводзіла дома супраць зьмешанай каманды турынскіх клюбаў «Інтэрнацыянале» й «Тарынэзэ», дзе генуэскі клюб трываў паразу зь лікам 1:0. Неўзабаве пасьля гэтага «Джэноа» атрымаў сваю першую перамогу ў выязным матчы супраць клюбу «Алесандрыя» зь лікам 2:0. Таварыскія матчы таксама мелі месца супраць камандаў розных брытанскіх суднаў, якія прыходзілі ў порт Генуі.

Футбол у Італіі ўзьняўся на новы ўзровень з стварэньнем Італьянскай футбольнай фэдэрацыі й паўстаньню чэмпіянату Італіі. «Джэноа» брала ўдзел у першым чэмпіянаце Італіі ў 1898 годзе на стадыёне «Вэлядром Умбэрта I» у Турыне. Яны перамаглі турынскую «Джынастыку» зь лікам 2:1 у сваёй першай афіцыйнай гульні 8 траўня, а пазьней у той жа дзень здабылі перамогу ў першым чэмпіянаце, абгуляўшы «Інтэрнацыянале» зь лікам 3:1 пасьля дадатковага часу. Каманда вярнулася ў наступны сэзон, на гэты раз зь некаторымі зьменамі, а назва клюбу была зьмененая на «Генуэскі крыкетны й футбольны клюб», пры гэтым зь ягонай назвы зьнік прыметнік «атлетычны». Таксама быў заменены колер кашуляў, гэтак футбалісты апранулі бела-сінія вэртыкальныя палоскамі. «Джэноа» здабыла свой другі тытул у аднадзённым турніры, які адбыўся 16 красавіка 1899 году, абыграўшы «Інтэрнацыянале» зь лікам 3:1 у другі раз. На шляху да трэцяга запар тытула ў 1900 годзе яны таксама перамаглі мясцовых супернікаў «Самп’ердарэнэзэ» зь лікам 7:0. Такой розьніцы ў ліку не было ў лізе ажно да 1910 году. У фінале генуэскі здабылі перамогу над «Тарынэзэ» зь лікам 3:1.

У 1901 годзе клюб зноў зьмяніў колеры, узяўшы свае знакамітыя чырвона-сінія колеры, дзякуючы чаму яны сталі вядомыя як «расаблю». Гэтыя колеры выкарыстоўваюцца й па сёньня. Варта адзначыць, што «Джэноа» стала першай італьянскай футбольнай камандай, якая згуляла міжнародны матч, калі 27 красавіка 1903 году яны наведалі Францыю, каб згуляць і перамагчы «Ніццу» зь лікам 3:0. Акрамя перамогі ў чэмпіянаце Італіі ў 1904 годзе, гэты год таксама быў адметны тым, што рэзэрвісты «Джэноа» выйгралі першы ў гісторыі сэзон лігі другой катэгорыі, які пазьней стаў Сэрыяй Б.

## Склад
: *Актуальны на 21 лютага 2026 году*

## Крыніцы

## Вонкавыя спасылкі
* Афіцыйны сайт